Két éven belül saját magánklinikát hozhat létre a Semmelweis Egyetem, írja szombati lapszámában a Népszava.

Lang György, az egyetem Mellkassebészeti Klinikájának megbízott igazgatója egy szakmai konferencián beszélt arról, hogy az utóbbi években több befektető jelent meg a fizetős egészségügyben, és ebben a versenyben az egyetem sem akar lemaradni.

Az intézményben az orvosok és az egészségügyi személyzet 60 százaléka már most is dolgozik magánellátásban. A Semmelweis Egyetem leendő magánklinikájáról készült szakértői anyagot már bemutatták Balog Zoltán miniszternek is.

Fotó: Szigetváry Zsolt Balog Zoltán emberierõforrás-miniszter és Lang György a Semmelweis Egyetem mellkassebészeti klinikájának vezetője

A cél az, hogy hogy legalább annyi bevételhez jussanak a magánklinika szolgáltatásaiból, mint amennyit az állami ellátásért kapnak - mondta a professzor. Ezt az összeget részben vissza lehet forgatni az állami szolgáltatásokra, illetve az orvosi jövedelmek javítására, és hozzásegíthet a hálapénz megszüntetéséhez is - tette hozzá.